ddrg/super_eurlex huggingface dataset:
Αρθρο 192.

Οι αποφάσεις του Συμβουλίου ή της Επιτροπής που επιβάλλουν χρηματική υποχρέωση εις βάρος προσώπων, εκτός των κρατών, είναι τίτλοι εκτελεστοί.

Η αναγκαστική εκτέλεση διέπεται από τις διατάξεις της πολιτικής δικονομίας που ισχύει στο κράτος, στην επικράτεια του οποίου γίνεται. Ο εκτελεστήριος τύπος περιάπτεται, μετά έλεγχο της γνησιότητος μόνο του τίτλου, από την εθνική αρχή που ορίζει η κυβέρνηση του Κράτους μέλους για το σκοπό αυτόν και την οποία γνωστοποιεί στην Επιτροπή και στο Δικαστήριο.

Ο ενδιαφερόμενος, κατόπιν αιτήσεως του οποίου ετηρήθησαν οι διατυπώσεις αυτές, δύναται να επισπεύσει την αναγκαστική εκτέλεση κατά το εσωτερικό δίκαιο, απευθυνόμενος απευθείας στην αρμόδια αρχή.

Η αναγκαστική εκτέλεση αναστέλλεται μόνο με απόφαση του Δικαστηρίου. Ο έλεγχος όμως της κανονικότητος των εκτελεστικών μέτρων ανήκει στην αρμοδιότητα των εθνικών δικαστηρίων.
Αρθρο 218.

(Αρθρο που καταργήθηκε από το άρθρο 28 δεύτερη παράγραφος της συνθήκης συγχωνεύσεως)

[Βλέπε άρθρο 28 πρώτη παράγραφος της συνθήκης συγχωνεύσεως που έχει ως εξής:

Οι Ευρωπαϊκές Κοινότητες απολαύουν, στην επικράτεια των Κρατών μελών, των αναγκαίων προνομίων και ασυλιών για την εκπλήρωση της αποστολής τους, υπό τους όρους που καθορίζονται στο πρωτόκολλο το οποίο προσαρτάται στην παρούσα συνθήκη. Το αυτό ισχύει και για την Ευρωπαϊκή Τράπεζα Επενδύσεων.]
11957E/PRO/BEI/02

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του καταστατικού της Ευρωπαϊκής Τραπέζης Επενδύσεων Άρθρο 2
Αρθρο 204(*).

(*) Το κείμενο όπως τροποποιήθηκε από το άρθρο 13 της συνθήκης περί τροποποιήσεως ορισμένων δημοσιονομικών διατάξεων.

Αν στην αρχή ενός οικονομικού έτους ο προϋπολογισμός δεν έχει ακόμη ψηφισθεί, τα έξοδα δύνανται να πραγματοποιούνται μηνιαίως κατά κεφάλαιο ή κατ’άλλη υποδιαίρεση, κατά τις διατάξεις του κανονισμού που εκδίδεται εις εκτέλεση του άρθρου 209 εντός των ορίων του ενός δωδεκάτου των πιστώσεων του προϋπολογισμού του προηγουμένου οικονομικού έτους, χωρίς το μέτρο αυτό να έχει ως αποτέλεσμα να τίθενται στη διάθεση της Επιτροπής πιστώσεις που υπερβαίνουν το ένα δωδέκατο εκείνων που προβλέπονται στο σχέδιο του υπό κατάρτιση προϋπολογισμού.

Το Συμβούλιο με ειδική πλειοψηφία και με την επιφύλαξη της τηρήσεως των άλλων όρων που ορίζονται στην παράγραφο 1, δύναται να εγκρίνει έξοδα που υπερβαίνουν το ένα δωδέκατο.

Αν η απόφαση αυτή αφορά άλλα έξοδα που δεν απορρέουν υποχρεωτικώς από τη συνθήκη ή τις πράξεις που εκδίδονται δυνάμει αυτής, το Συμβούλιο τη διαβιβάζει αμέσως στο Ευρωπαϊκό Κοινοβούλιο. Εντός τριάντα ημερών το Ευρωπαϊκό δύναται με την πλειοψηφία των μελών του και των τριών πέμπτων των ψηφισάντων, να λάβει διαφορετική απόφαση ως προς τα έξοδα αυτά, όσον αφορά το τμήμα που υπερβαίνει το δωδέκατο το αναφερόμενο στην πρώτη παράγραφο. Το μέρος αυτό της αποφάσεως του Συμβουλίου αναστέλλεται μέχρις ότου αποφασίσει το Ευρωπαϊκό Κοινοβούλιο. Αν εντός της προαναφερθείσης προθεσμίας το Ευρωπαϊκό Κοινοβούλιο δεν λάβει διαφορετική απόφαση από το Συμβούλιο, η απόφασή του θεωρείται οριστικώς ληφθείσα.

Οι αποφάσεις που αναφέρονται στη δεύτερη και τρίτη παράγραφο προβλέπουν για την εφαρμογή του παρόντος άρθρου τα αναγκαία μέτρα σχετικά με τους πόρους για την εφαρμογή του παρόντος άρθρου.
Αρθρο 180.

Το Δικαστήριο είναι, με τους όρους των κατωτέρω διατάξεων, αρμόδιο επί των διαφορών που αφορούν:

α) την εκπλήρωση των υποχρεώσεων των Κρατών μελών που προκύπτουν από το καταστατικό της Ευρωπαϊκής Τραπέζης Επενδύσεων· το Διοικητικό Συμβούλιο της Τραπέζης διαθέτει εν προκειμένω τις εξουσίες που ανατίθενται στην Επιτροπή από το άρθρο 169·

β) τις πράξεις του Συμβουλίου των Διοικητικών της Τραπέζης· κάθε Κράτος μέλος, η Επιτροπή και το Διοικητικό Συμβούλιο της Τραπέζης δύνανται να ασκήσουν σχετικώς προσφυγή, σύμφωνα με το άρθρο 173·

γ) τις πράξεις του Διοικητικού Συμβουλίου της Τραπέζης· κατά των πράξεων αυτών δύνανται να προσφύγουν, σύμφωνα με το άρθρο 173, μόνο Κράτη μέλη ή η Επιτροπή και μόνο λόγω παραβάσεως των τύπων που προβλέπει το άρθρο 21 παράγραφος 2 και 5 μέχρι και 7 του καταστατικού της Τραπέζης.
11957E183

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα τέταρτο: Το Δικαστήριο, Άρθρο 183
ΠΡΟΟΙΜΙΟ

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΕΠΙΘΥΜΩΝΤΑΣ να συνάψουν τη σύμβαση εφαρμογής που προβλέπεται στο άρθρο 136 της συνθήκης,

ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη συνθήκη αυτή:
Αρθρο 141.

Εκτός αντιθέτων διατάξεων της παρούσης συνθήκης, το Ευρωπαϊκό Κοινοβούλιο αποφασίζει με την απόλυτη πλειοψηφία των ψηφισάντων.

Ο κανονισμός του Ευρωπαϊκού Κοινοβουλίου ορίζει την απαρτία.
Αρθρο 91.

1. Αν κατά τη διάρκεια της μεταβατικής περιόδου, η Επιτροπή, κατόπιν αιτήσεως Κράτους μέλους ή οποιουδήποτε άλλου ενδιαφερομένου, διαπιστώνει ότι εφαρμόζεται εντός της κοινής αγοράς πρακτική ντάμπινγκ, απευθύνει συστάσεις για τον τερματισμό τους προς εκείνον ή εκείνους που την μετέρχεται.

Αν πάντως η πρακτική ντάμπινγκ συνεχίζεται, η Επιτροπή επιτρέπει στο ζημιούμενο Κράτος μέλος να λάβει προστατευτικά μέτρα, των οποίων η ίδια καθορίζει τους όρους και τον τρόπο εφαρμογής.

2. Αμέσως μετά την έναρξη της ισχύος της παρούσης συνθήκης, τα προϊόντα καταγωγής Κράτους μέλους ή τα ευρισκόμενα εκεί σε ελεύθερη κυκλοφορία και τα οποία εξήχθησαν σε άλλο Κράτος μέλος, δύνανται να επανεισαχθούν στο έδαφος του πρώτου κράτους ελεύθερα δασμών, ποσοτικών περιορισμών ή μέτρων ισοδυνάμου αποτελέσματος. Η Επιτροπή θεσπίζει τις κατάλληλες ρυθμίσεις για την εφαρμογή αυτής της παραγράφου.
Συνθήκη περί ιδρύσεως της Ευρωπαϊκής Οικονομικής Κοινότητος, Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα Άρθρο 14





ρθρο 14 Μετά τη λήξη ισχύος της παρούσης συμβάσεως και μέχρι τη θέσπιση των διατάξεων συνδέσεως για μία νέα χρονική περίοδο, οι ποσοστώσεις εισαγωγής στις χώρες και εδάφη αφ’ ενός και στα Κράτη μέλη αφ’ ετέρου, όσον αφορά τα προϊόντα καταγωγής από χώρες και εδάφη, διατηρούνται στο καθορισμένο επίπεδο για το πέμπτο έτος. Το καθεστώς του δικαιώματος εγκαταστάσεως που υφίσταται στο τέλος του πέμπτου έτους διατηρείται επίσης.
11957E/PRO/CJ/28

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος ΙΙΙ - Διαδικασία Άρθρο 28
11957E/PRO/CJ/25

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος ΙΙΙ - Διαδικασία Άρθρο 25
Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα - Πρωτόκολλο περί της δασμολογικής ποσοστώσεως για τις εισαγωγές άφρυκτου καφέ (κλάση ex 09.01 της ονοματολογίας των Βρυξελλών)

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη σύμβαση:

Α. Όσον αφορά την Ιταλία

Κατά την πρώτη περίοδο της συμφωνίας συνδέσεως των υπερποντίων χωρών και εδαφών με την Κοινότητα και μετά την πρώτη τροποποίηση των δασμών που pqaclatopoie_tai σύμφωνα με το άρθρο 23 της συνθήκης, οι εισαγωγές στην Ιταλία αφρύκτου καφέ προελεύσεως τρίτων χωρών, υπόκεινται στους δασμούς που εφαρμόζονται κατά την έναρξη της ισχύος της συνθήκης, εντός ορίου ετήσιας ποσοστώσεως ίσης προς τις συνολικές εισαγωγές αφρύκτου καφέ προελεύσεως τρίτων χωρών που πραγματοποιήθησαν στην Ιταλία κατά το έτος 1956.

Από το έκτο έτος μετά την έναρξη της ισχύος της συνθήκης και μέχρι τη λέξη του δευτέρου σταδίου, η αρχική ποσόστωση που προβλέπεται στην προηγούμενη παράγραφο μειούται κατά 20%.

Από την αρχή του τρίτου σταδίου και καθ’όλη τη διάρκειά του, η δασμολογική ποσόστωση ορίζεται στο 50% της αρχικής ποσοστώσεως.

Μετά τη μεταβατική περίοδο και για περίοδο τεσσάρων ετών, οι εισαγωγές αφρύκτου καφέ στην Ιταλία δύνανται να εξακολουθούν να απολαύουν των δασμών που εφαρμόζονται στη χώρα αυτή κατά την έναρξη της ισχύος της συνθήκης μέχρι του 20% της αρχικής ποσοστώσεως.

Η Επιτροπή εξετάζει αν το ποσοστό και η προθεσμία που προβλέπονται στο προηγούμενο εδάφιο είναι δικαιολογημένα.

Για τις ποσότητες που εισάγονται πέρα από τις ποσοστώσεις που προβλέπονται ανωτέρω, εφαρμόζονται οι διατάξεις της συνθήκης.

Β. Όσον αφορά τις χώρες της Μπενελούξ

Από την αρχή του δευτέρου σταδίου και κατά τη διάρκεια αυτού, οι εισαγωγές στις χώρες της Μπενελούξ αφρύκτου καφέ προελεύσεως τρίτων χωρών δύνανται να εξακολουθούν να πραγματοποιούνται άνευ δασμών μέχρι ποσότητος ίσης προς το 85% της συνολικής ποσότητος αφρύκτου καφέ που εισήχθη κατά τη διάρκεια του τελευταίου έτους για το οποίο υπάρχουν διαθέσιμα στατιστικά στοιχεία.

Από την αρχή του τρίτου σταδίου και καθ’όλη τη διάρκειά του, οι άνευ δασμών εισαγωγές που προβλέπονται στην προηγούμενη παράγραφο, μειούνται στο 50% του συνολικού όγκου των εισαγωγών αφρύκτου καφέ που πραγματοποιήθηκαν κατά τη διάρκεια του τελευταίου έτους για το οποίο υπάρχουν διαθέσιμα στατιστικά στοιχεία.

Για τις ποσότητες που εισάγονται πέρα από τις ποσοστώσεις που προβλέπονται ανωτέρω, εφαρμόζονται οι διατάξεις της συνθήκης.

Έγινε στη Ρώμη, στις είκοσι πέντε Μαρτίου χίλια εννιακόσια πενήντα επτά.

P. H. SPAAK

J. Ch. SNOY ET D'OPPUERS

ADENAUER

HALLSTEIN

PINEAU

M. FAURE

Antonio SEGNI

Gaetano MARTINO

BECH

Lambert SCHAUS

J. LUNS

J. LINTHORST HOMAN
Πρωτόκολλο (αριθ. 7)

το οποίο προσαρτάται στη Συνθήκη για την Ευρωπαϊκή Ένωση και στις Συνθήκες περί ιδρύσεως των Ευρωπαϊκών Κοινοτήτων (1992)

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΣΥΜΦΩΝΗΣΑΝ ΣΧΕΤΙΚΑ με την ακόλουθη διάταξη, που προσαρτάται στη Συνθήκη για την Ευρωπαϊκή Ένωση και στις Συνθήκες για την ίδρυση των Ευρωπαϊκών Κοινοτήτων:

Καμία διάταξη της Συνθήκης για την Ευρωπαϊκή Ένωση, των Συνθηκών περί ιδρύσεως των Ευρωπαϊκών Κοινοτήτων ή των Συνθηκών και πράξεων που τροποποιούν ή συμπληρώνουν τις εν λόγω Συνθήκες δεν θίγει την εφαρμογή του άρθρου 40.3.3 του ιρλανδικού Συντάγματος στην Ιρλανδία.

--------------------------------------------------
11957A/PRO/CJ/46

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙV - Το Πρωτοβάθμιο Δικαστήριο των Ευρωπαϊκών Κοινοτήτων, Άρθρο 46



Επίσημη Εφημερίδα αριθ. L 319 της 25/11/1988 σ. 0001
Αρθρο 7.

Το Συμβούλιο εκδίδει ομοφώνως, προτάσει της Επιτροπής κατόπιν διαβουλεύσεως με την Επιστημονική και Τεχνική Επιτροπή, τα προγράμματα ερευνών και εκπαιδεύσεως της Κοινότητος.

Τα προγράμματα αυτά ορίζονται για περίοδο, η οποία δε δύναται να υπερβαίνει τα πέντε έτη.

Τα απαραίτητα κεφάλαια για την εκτέλεση των προγραμμάτων αυτών εγγράφονται κατ’έτος στον προϋπολογισμό ερευνών και επενδύσεων της Κοινότητος.

Η Επιτροπή μεριμνά για την εκτέλεση των προγραμμάτων και υποβάλλει στο Συμβούλιο κατ’έτος έκθεση επί του θέματος αυτού.

Η Επιτροπή τηρεί ενήμερη την Οικονομική και Κοινωνική Επιτροπή επί των γενικών γραμμών των προγραμμάτων ερευνών και εκπαιδεύσεως της Κοινότητος.
11957A158

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Tίτλος τρίτος - Διατάξεις περί των οργάνων, Κεφάλαιο Ι: Τα όργανα της Κοινότητος, Τμήμα ΙV: Το Δικαστήριο, Άρθρο 158
Αρθρο 49.

Η σύσταση κοινής επιχειρήσεως πραγματοποιείται δι’αποφάσεως του Συμβουλίου.

Κάθε κοινή επιχείρηση έχει νομική προσωπικότητα.

Έχει σε κάθε Κράτος μέλος την ευρυτέρα ικανότητα δικαίου και δικαιοπρακτική ικανότητα που αναγνωρίζεται στα νομικά πρόσωπα από τις αντίστοιχες εθνικές νομοθεσίες. Δύναται ιδίως να αποκτά και να διαθέτει κινητά και ακίνητα περιουσιακά στοιχεία και να παρίσταται ενώπιον δικαστηρίου.

Εκτός αντιθέτων διατάξεων της παρούσης συνθήκης ή του καταστατικού της, κάθε κοινή επιχείρηση υπόκειται στους κανόνες που εφαρμόζονται επί των βιομηχανικών και εμπορικών επιχειρήσεων. Το καταστατικό δύναται να παραπέμπει επικουρικώς στις εθνικές νομοθεσίες των Κρατών μελών.

Με την επιφύλαξη των αρμοδιοτήτων του Δικαστηρίου δυνάμει της παρούσης συνθήκης οι διαφορές στις οποίες έχουν συμφέρον οι κοινές επιχειρήσεις επιλύοναι από τα αρμόδια εθνικά δικαιοδοτικά όργανα.
Αρθρο 124

Για τη διασφάλιση της αναπτύξεως της πυρηνικής ενεργείας εντός της Κοινότητος η Επιτροπή:

- μεριμνά για την εφαρμογή της παρούσης συνθήκης καθώς και των διατάξεων που θεσπίζονται δυνάμει αυτής από τα όργανα·

- διατυπώνει συστάσεις ή γνώμες επί θεμάτων που ορίζονται από την παρούσα συνθήκη, εφ’όσον προβλέπεται ρητώς από αυτήν ή θεωρείται amacja_o από την Επιτροπή·

- έχει ιδία εξουσία λήψεως αποφάσεων και συμπράττει στη διαμόρφωση των πράξεων του Συμβουλίου και του Ευρωπαϊκού Κοινοβουλίου κατά τις διατάξεις της παρούσης συνθήκης·

- ασκεί τις αρμοδιότητες που του αναθέτει το Συμβούλιο για την εκτέλεση των κανόνων που θεσπίζει.
Αρθρο 96.

Τα Κράτη μέλη καταργούν έναντι των υπηκόων των Κρατών μελών κάθε περιορισμό επί της ιθαγενείας, για την κατάληψη θέσεων ειδικευμένου προσωπικού στον πυρηνικό τομέα, με την επιφύλαξη των περιορισμών που προκύπτουν από τις θεμελιώδεις ανάγκες δημοσίας ασφαλείας και δημοσίας υγείας.

Το Συμβούλιο, κατόπιν διαβουλεύσεως με το Ευρωπαϊκό Κοινοβούλιο δύναται με ειδική πλειοψηφία, προτάσει της Επιτροπής, η οποία ζητεί προηγουμένως τη γνώμη της Οικονομικής και Κοινωνικής Επιτροπής, να εκδώσει τις οδηγίες που αφορούν τον τρόπο εφαρμογής του παρόντος άρθρου.
Αρθρο 37.

Κάθε Κράτος μέλος υποχρεούται να παρέχει στην Επιτροπή τα γενικά δεδομένα παντός σχεδίου απορρίψεως ραδιενεργών καταλοίπων οποιασδήποτε μορφής, τα οποία επιτρέπουν να διαπιστώνεται, αν η πραγματοποίηση του σχεδίου αυτού θα ηδύνατο να προκαλέσει ραδιενεργό μόλυνση των υδάτων, του εδάφους ή του εναερίου χώρου άλλου Κράτους μέλους.

Η Επιτροπή, κατόπιν διαβουλεύσεως με την ομάδα εμπειρογνωμόνων που προβλέπεται στο άρθρο 31, εκφέρει τη γνώμη της εντός προθεσμίας έξι μηνών.
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος πέμπτος - Γενικές διατάξεις, Άρθρο 207





Αρθρο 207. Τα πρωτόκολλα που προσαρτώνται στην παρούσα συνθήκη με κοινή συμφωνία των Κρατών μελών αποτελούν αναπόσπαστο τμήμα της.
11957A200

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος πέμπτος - Γενικές διατάξεις, Άρθρο 200
Αρθρο 56.

Τα Κράτη μέλη εγγυώνται την ελεύθερη άσκηση της λειτουργίας του οργανισμού στις επικράτειές τους.

Δύνανται να συνιστούν ένα ή περισσότερα όργανα με αρμοδιότητα να εκπροσωπούν στις σχέσεις με τον οργανισμό, τους παραγωγούς και τους καταναλωτές των μη ευρωπαϊκών εδαφών που υπάγονται στη δικαιοδοσία τους.
Αρθρο 108

(Οι παράγραφοι 1 και 2 ετέθησαν εκτός ισχύος την 17η Ιουλίου 1979, σύμφωνα με τις διατάξεις του άρθρου 14 της πράξεως περί εκλογής των αντιπροσώπων στο Ευρωπαϊκό Κοινοβούλιο)

[Βλέπε άρθρο 1 της ανωτέρω πράξεως που έχει ως εξής:

1. Οι αντιπρόσωποι στο Ευρωπαϊκό Κοινοβούλιο των λαών των κρατών, τα οποία συνενώθησαν εντός της Κοινότητας εκλέγονται με άμεση και καθολική ψηφοφορία.]

[Βλέπε άρθρο 2 της ανωτέρω πράξεως που έχει ως εξής:

2. Ο αριθμός των εκλεγομένων σε κάθε Κράτος μέλος αντιπροσώπων καθορίζεται ως εξής:

Βέλγιο // 24

Δανία // 16

Γερμανία // 81

Ελλάδα // 24

Ισπανία // 60

Γαλλία // 81

Ιρλανδία // 15

Ιταλία // 81

Λουξεμβούργο // 6

Κάτω Χώρες // 25

Πορτογαλία // 24

Ηνωμένο Βασίλειο // 81](*).

(*) Ο αριθμός των αντιπροσώπων όπως ορίζεται από το άρθρο 10 της πράξεως προσχωρήσεως Ισπ./Πορτ.

3. Το Ευρωπαϊκό Κοινοβούλιο καταρτίζει σχέδια διεξαγωγής εκλογών με άμεση καθολική ψηφοφορία κατά ενιαία διαδικασία σε όλα τα Κράτη μέλη(**).

(**) Βλέπε επίσης σχετικά το άρθρο 7 παράγραφοι 1 και 2 της πράξεως περί εκλογής των αντιπροσώπων του Ευρωπαϊκού Κοινοβουλίου.
Αρθρο 19.

Το Δικαστήριο επιλαμβάνεται κατόπιν προσφυγής που κατατίθεται στο γραμματέα. Το έγγραφο της προσφυγής πρέπει να περιέχει το όνομα και την κατοικία του προσφεύγοντος και την ιδιότητα του υπογράφοντος, το διάδικο κατά του οποίου η προσφυγή στρέφεται, το αντικείμενο της διαφοράς, τα αιτήματα και συνοπτική έκθεση των επικαλουμένων λόγων.

Το έγγραφο της προσφυγής πρέπει να συνοδεύεται, όπου απαιτείται, από την πράξη της οποίας ζητείται η ακύρωση ή στην περίπτωση που αναφέρεται στο άρθρο 148 της συνθήκης, από έγγραφο που βεβαιώνει τη χρονολογία της κλήσεως που προβλέπεται σ’αυτό το άρθρο. Αν τα έγγραφα αυτά δεν είναι συνημμένα στο έγγραφο της προσφυγής, ο γραμματεύς καλεί τον ενδιαφερόμενο να τα προσκομίσει εντός ευλόγου προθεσμίας, χωρίς να δύναται να του αντιταχθεί το εκπρόθεσμο σε περίπτωση που η κατάθεση γίνει μετά την πάροδο της προθεσμίας ασκήσεως της προσφυγής.
Αρθρο 40.

Η Επιτροπή, προκειμένου να υποκινήσει την πρωτοβουλία προσώπων και επιχειρήσεων και να διευκολύνει μία συντονισμένη ανάπτυξη των επενδύσεών τους στον τομέα της πυρηνικής ενεργείας, δημοσιεύει περιοδικώς προγράμματα ενδεικτικού χαρακτήρος κυρίως επί των στόχων της παραγωγής πυρηνικής ενεργείας και επί των παντός είδος επενδύσεων που συνεπάγεται η πραγματοποίησή τους.

Η Επιτροπή ζητεί τη γνώμη της Οικονομικής και Κοινωνικής Επιτροπής επί των προγραμμάτων αυτών προ της δημοσιεύσεώς τους.
Αρθρο 111

Εκτός αντιθέτων διατάξεων της παρούσης συνθήκης, το Ευρωπαϊκό Κοινοβούλιο αποφασίζει με την απόλυτη πλειοψηφία των ψυφισάντων.

Ο κανονισμός του Ευρωπαϊκού Κοινοβουλίου ορίζει την απαρτία.
Αρθρο 204.

Η κυβέρνηση κάθε Κράτους μέλους ή η Επιτροπή δύναται να υποβάλει στο Συμβούλιο σχέδια αναθεωρήσεως της παρούσης συνθήκης.

Αν το Συμβούλιο, μετ’ακρόαση του Ευρωπαϊκού Κοινοβουλίου και, κατά περίπτωση, της Επιτροπής, διατυπώσει γνώμη υπέρ της συγκλήσεως συνδιασκέψεως αντιπροσώπων των κυβερνήσεων των Κρατών μελών, η συνδιάσκεψη αυτή συγκαλείται από τον πρόεδρο του Συμβουλίου, για να καθορισθούν από κοινού οι τροποποιήσεις που πρέπει να επέλθουν στην παρούσα συνθήκη.

Οι τροποποιήσεις τίθενται σε ισχύ μετά την κύρωσή τους από όλα τα Κράτη μέλη κατά τους συνταγματικούς τους κανόνες.
11957A036

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο ΙΙΙ: Η προστασία της υγείας, Άρθρο 36
Αρθρο 222.

Κατά την περίοδο μεταξύ της ημερομηνίας ενάρξεως της ισχύος της συνθήκης και εκείνης που ορίζεται από την Επιτροπή κατά την οποία αναλαμβάνει ο οργανισμός τα καθήκοντά του, οι συμφωνίες και οι συμβάσεις προμηθείας μεταλλευμάτων, αρχικών υλικών ή ειδικών σχασίμων υλικών συνάπτονται ή ανανεώνονται μετά προηγούμενη έγκριση της Επιτροπής.

Η Επιτροπή οφείλει να αρνηθεί την έγκρισή της για τη σύναψη ή την ανανέωση συμφωνιών και συμβάσεων, για τις οποίες θεωρεί ότι εκ της φύσεώς τους δύνανται να θέσουν σε κίνδυνο την εφαρμογή της παρούσης συνθήκης. Δύναται ιδίως να εξαρτήσει την έγκρισή της από την αναγραφή στις συμφωνίες και συμβάσεις, ρητρών που επιτρέπουν στον οργανισμό να συμμετέχει στην εκτέλεσή τους.
Αρθρο 84.

Κατά τη διεξαγωγή του ελέγχου δε γίνεται διάκριση λόγω του προορισμού των μεταλλευμάτων, αρχικών υλικών και των ειδικών σχασίμων υλικών.

Το πεδίο, ο τρόπος διεξαγωγής του ελέγχου και οι εξουσίες των οργάνων, στα οποία ανατίθεται ο έλεγχος περιορίζονται στην πραγματοποίηση των σκοπών που καθορίζονται στο παρόν κεφάλαιο.

Ο έλεγχος δε δύναται να επεκταθεί σε υλικά, προοριζόμενα για αμυντικές ανάγκες που ευρίσκονται σε φάση ειδικής κατεργασίας για τις ανάγκες αυτές ή μετά την κατεργασία αυτή τοποθετούνται ή εναποθηκεύονται βάσει επιχειρησιακού σχεδίου σε στρατιωτική εγκατάσταση.
11957A/PRO/CJ/23

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙΙ: Διαδικασία, Άρθρο 23
Αρθρο 221.

Οι διατάξεις των άρθρων 14 μέχρι και 23 και των άρθρων 25 μέχρι και 28 εφαρμόζονται επί των διπλωμάτων ευρεσιτεχνίας, τίτλων προσωρινής προστασίας και υποδειγμάτων χρησιμότητος, καθώς και επί των αιτήσεων διπλωμάτων ευρεσιτεχνίας και υποδειγμάτων χρησιμότητος, των προγενεστέρων της ενάρξεως της ισχύος της συνθήκης, κατά τους ακολούθους όρους:

1. Για την εφαρμογή της προθεσμίας που προβλέπεται στο άρθρο 17 παράγραφος 2, πρέπει να λαμβάνεται υπόψη προς όφελος του δικαιούχου η νέα κατάσταση, η οποία δημιουργείται από την έναρξη της ισχύος της συνθήκης.

2. Όσον αφορά την ανακοίνωση μη απόρρητης εφευρέσεως, αν οι προθεσμίες των τριών και των δεκαοκτώ μηνών που αναφέρονται στο άρθρο 16, ή μία εξ αυτών, έληξαν κατά την ημερομηνία ενάρξεως της ισχύος της συνθήκης, νέα προθεσμία έξι μηνών αρχίζει από την ημερομηνία αυτήν.

Αν οι προθεσμίες αυτές, ή μία εξ αυτών, έχουν αρχίσει κατά την ημερομηνία αυτήν, παρατείνονται επί έξι μήνες από την ημερομηνία της κανονικής λήξεώς τους.

3. Οι αυτές διατάξεις εφαρμόζονται όσον αφορά την ανακοίνωση απορρήτου εφευρέσεως, κατά τα άρθρα 16 και 25 παράγραφος 1, με την επιφύλαξη ότι σε μία τέτοια περίπτωση η ημερομηνία που λαμβάνεται υπόψη για την έναρξη των νέων προθεσμιών ή για την παράταση των τρεχουσών προθεσμιών είναι η ημερομηνία της ενάρξεως της ισχύος του κανονισμού ασφαλείας που αναφέρεται στο άρθρο 24.
11951K045A

ΣΥΝΘΗΚΗ ΠΕΡΙ ΙΔΡΥΣΕΩΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΟΣ ΚΑΙ ΧΑΛΥΒΟΣ - ΑΡΘΡΟ 45Α



Επίσημη Εφημερίδα αριθ. C 191 της 29/07/1992 σ. 0048
Αρθρο 78α(*). (*) Το κείμενο όπως τροποποιήθηκε από το άρθρο 3 της συνθήκης περί τροποποιήσεως ορισμένων δημοσιονομικών διατάξεων.

Ο διοικητικός προϋπολογισμός καταρτίζεται σε λογιστικές μονάδες που καθορίζονται σύμφωνα με τις διατάξεις του κανονισμού που εκδίδεται κατ’ εφαρμογή του άρθρου 78η.

Τα εγγεγραμμένα στον διοικητικό προϋπολογισμό έξοδα εγκρίνονται για τη διάρκεια ενός οικονομικού έτους, αντιθέτων διατάξεων του κανονισμού που εκδίδεται κατ’ εφαρμογή του άρθρου 78η.

Με εξαίρεση τις πιστώσεις οι οποίες αφορούν τα έξοδα υπαλλήλων προσωπικού, οι πιστώσεις οι οποίες παραμένουν αχρησιμοποίητες στο τέλος του οικονομικού έτους είναι δυνατό να μεταφερθούν μόνο στο επόμενο οικονομικό έτος, κατά τους όρους που καθορίζονται κατ’ εφαρμογή του άρθρου 78η.

Οι πιστώσεις εξειδικεύονται κατά κεφάλαια, στα οποία περιλαμβάνονται τα έξοδα αναλόγως της φύσεως ή του προορισμού τους. Τα κεφάλαια υποδιαιρούνται, εφ’ όσον είναι αναγκαίο, συμφώνως προς τον κανονισμό που εκδίδεται κατ’ εφαρμογή του άρθρου 78η.

Τα έξοδα του Ευρωπαϊκού Κοινοβουλίου, του Συμβουλίου, της Ανωτάτης Αρχής και του Δικαστηρίου αποτελούν αντικείμενο χωριστών τμημάτων του προϋπολογισμού, με την επιφύλαξη ειδικού καθεστώτος για ορισμένα κοινά έξοδα.

1Αρθρο 78α(*). (*) Το κείμενο όπως τροποποιήθηκε από το άρθρο 3 της συνθήκης περί τροποποιήσεως ορισμένων δημοσιονομικών διατάξεων.

Ο διοικητικός προϋπολογισμός καταρτίζεται σε λογιστικές μονάδες που καθορίζονται σύμφωνα με τις διατάξεις του κανονισμού που εκδίδεται κατ’ εφαρμογή του άρθρου 78η.

Τα εγγεγραμμένα στον διοικητικό προϋπολογισμό έξοδα εγκρίνονται για τη διάρκεια ενός οικονομικού έτους, αντιθέτων διατάξεων του κανονισμού που εκδίδεται κατ’ εφαρμογή του άρθρου 78η.

Με εξαίρεση τις πιστώσεις οι οποίες αφορούν τα έξοδα υπαλλήλων προσωπικού, οι πιστώσεις οι οποίες παραμένουν αχρησιμοποίητες στο τέλος του οικονομικού έτους είναι δυνατό να μεταφερθούν μόνο στο επόμενο οικονομικό έτος, κατά τους όρους που καθορίζονται κατ’ εφαρμογή του άρθρου 78η.

Οι πιστώσεις εξειδικεύονται κατά κεφάλαια, στα οποία περιλαμβάνονται τα έξοδα αναλόγως της φύσεως ή του προορισμού τους. Τα κεφάλαια υποδιαιρούνται, εφ’ όσον είναι αναγκαίο, συμφώνως προς τον κανονισμό που εκδίδεται κατ’ εφαρμογή του άρθρου 78η.

Τα έξοδα του Ευρωπαϊκού Κοινοβουλίου, του Συμβουλίου, της Ανωτάτης Αρχής και του Δικαστηρίου αποτελούν αντικείμενο χωριστών τμημάτων του προϋπολογισμού, με την επιφύλαξη ειδικού καθεστώτος για ορισμένα κοινά έξοδα.

1
Αρθρο 45

Ο πρόεδρος του Συμβουλίου, αμέσως μετά την ορκωμοσία, ορίζει διά κληρώσεως τους δικαστές και τους γενικούς εισαγγελείς των οποίων η θητεία υπόκειται σε ανανέωση κατά τη λήξη της πρώτης περιόδου των τριών ετών, σύμφωνα με το άρθρο 32 της συνθήκης.

Έγινε στο Παρίσι, στις δεκαοκτώ Απριλίου χίλια εννιακόσια πενήντα ένα.

ADENAUER

PAUL VAN ZEELAND

J.MEURICE

SCHUMAN

SFORZA

JOS. BECH

STIKKER

VAN DEN BRINK